Stanley I. Chera

Stanley I. Chera (født 22. oktober 1942 i Brooklyn i New York City i USA, død 11. april 2020 i New York City) var en eiendomsutvikler og forretningsmann, grunnlegger av eiendomsselskapet Crown Acquisitions.

Liv og virke

Bakgrunn
Stanley Chera ble født i Brooklyn i en syrisk-jødisk familie. I 1947 åpnet hans far Isaac Chera en klesforretning kalt Young World i Brooklyn. Familien kjøpte senere hele bygningen den var i, og Young World vokste til et konsern som kjøpte opp bygninger etterhvert som den ekspanderte.

Karriere
I 1980-årene var Stanley Chera i ledelsen av familiebedriften, og startet med eiendomsoppkjøp i New York City først med minoritetsandeler og, etter år 2000, som hovedutvikler. Chera ble kjent for å åpne eller reposisjonere («repositioning») utsalgsdelen av bygningene, å så selge eiendommene etterpå. I en joint venture med The Carlyle Group og Charles Kushner solgte Chera  slik andeler av 666 Fifth Avenue i to transaksjoner for mer enn én milliard dollar; og likeså deler av St. Regis Hotel i en joint venture med Lloyd Goldman og Jeffrey Feil for $380 millioner. I 2010 begynte han å restaurere The Knickerbocker Hotel på Manhattan. I 2012 kjøpte Chera en 49,9% interesse i en firebygningers portefølje på Fifth Avenue som også omfattet Olympic Tower for $1 milliard fra Alexander S. Onassis Public Benefit Foundation. I juni 2013 kjøpte Chera 650 Madison Avenue for $1.3 milliard i partnerskap med Highgate Holdings fra Carlyle Group. Han var en av investorene i One World Trade Center og akkumulerte en betydelig eiendom i Red Hook i Brooklyn. Crown er også prominent investor (sammen med Albert Laboz, Joseph Jemal og Eli Gindi) i Fulton Mall i Brooklyn. Chera hadde en konservativ investerinsstrategi, og lånte ikke mer enn 25 til 35% av kjøpspris gitt at man var en langsiktig eier. I 2009 hadde Crown 15 millioner square feet eiendomsandeler i New York City.

Personlig
Stanely I. Chera hadde tre sønner: Isaac "Ike" Chera, Haim Chera, og Richard Chera, som alle ble aktivt engasjert i familiens forretningsdrift. Chera var en av lederne i Brooklyns sefardiske jødiske samfunn. Chera var en forretningsforbindelse med og venn av Donald Trump, og donerte til Trump Victory Committee.

Sykdom og død
Stanley Chera ble innlagt på sykehus i mars 2020, etter å ha testet positiv for COVID-19 i sitt hjem i Deal i New Jersey. Chera var komatøs uken etter og døde 11. april 2020. Cheras sykdom bidro til Donald Trumps beslutning om å gå tilbake på sin oppfordring om å lette på pandemi-lockdown-restriksjonene i USA til påske.

Referanser

Forretningsfolk fra USA
Jøder fra USA
Personer fra USA av syrisk opphav
Personer fra New York City
Dødsfall relatert til covid-19 i USA